Karl Kook

Karl Kook (6. veebruar 1899 Raadi vald – 10. veebruar 1987 Stockholm) oli eesti arst, günekoloog. 

Õppis Tartu Aleksandri Gümnaasiumis. 1918–1919 oli Vabadussõjas. 1919. aastal lõpetas Hugo Treffneri Gümnaasiumi.Hugo Treffneri Gümnaasium. 1919 a lend

Õppis 1919–1926 Tartu Ülikoolis arstiteadust, vahepeal 1922–1924 Berliini ülikoolis. 1933 promoveeriti Tartus arstiteaduse doktoriks ("Võrdlevaid uurimusi mõningate keemiliste ainete toimest embrüonaalsesse koesse ja Rous-sarkoomisse koekultuuris"). 1925–1928 ülikooli naistekliiniku assistent, 1928–1939 naistearst Tartu Eesti Erakliinikus.Uus arstiteaduse doktor. K. Kooki promotsioon. Järva Teataja, 13. mai 1933 1939–1944 Tallinna Keskhaigla naistehaiguste ja sünnitusabi osakonna juhataja. 1944 põgenes Rootsi. 1951–1956 naistearst Luleås, 1956–1961 Hultsfredi jaoskonnaarst, aastast 1962 eraarst-günekoloog Stockholmis.

Karl Kook oli 1919. aastast Eesti Üliõpilaste Seltsi liige. 1946. aasta sügissemestril oli ta Stockholmi koonduse esimees ja alates 1950. aastast vanematekogu liige. 1978 valiti ta EÜS-i auvilistlaseks.Auvilistlased EÜS

Viited

 Kirjandus 
 Jaan Novek. Dr. med. Karl Kook in memoriam. Teataja, 28. veebruar 1987, nr 4, lk 12.
 Tallinn vajab moodsat naistehaiglat. Keskhaigla sünnitus-günekoloogia osak. uue juhataja dr. med. Karl Kook'i jutuajamine "Uus Eestile". Uus Eesti, 3. märts 1939, nr 61, lk 6.

Kategooria:Eesti naistearstid
Kategooria:Hugo Treffneri Gümnaasiumi vilistlased
Kategooria:Arstide Koja liikmed
Kategooria:Vabadussõja veteranid
Kategooria:Eestlased Rootsis
Kategooria:Eesti Üliõpilaste Seltsi auvilistlased
Kategooria:Sündinud 1899
Kategooria:Surnud 1987